128
Taŋeŋ wamu Apômtau ŋagêjô
1 Aê aoc êôc ŋac, taŋ kêtêc Apômtau,
taŋ kêsa ênê lêŋ gêmoa naŋ.
2 Aôm oc ôtap lêmam ŋakoleŋ ŋaŋanô sa.
Ma aôm ôtu samuc ma ômoa ŋajamgeŋ.
3 Aômnêm awê êmoa nêm andu amboac m mamaloc,
taŋ ŋalatu taêsam kêgi auc naŋ.
Aômnêm ŋapalê têtôm nip kepeŋ
kêgi nêm tebo auc.
4 Biŋŋanô, ŋac teŋ embe êtêc Apômtau,
oc Apômtau ênam mec eŋ amboac tonaŋgeŋ.
5 Apômtau ênam mec aôm aŋga Sion
gebe ôlic Jerusalem ŋamoasiŋ ênac matamanô ŋajam êtôm aômnêm têm ômoa matam jaliŋa,
6 ma ôlic nêm ŋapalênêŋ wakuc.
O Israel, biŋmalô êndêŋ aômmaŋ.