100
Wê lambiŋŋa
1 Amac lau gamêŋ samobŋa, lasê êtaŋ totêmtac ŋajam êndêŋ
2 Apômtau. Anam sakiŋ Apômtau toôlim êpigeŋ.
Mêŋakô eŋ laŋônêm toôndugeŋ.
3 Ajala Apômtau gebe eŋ Anôtô.
Eŋ kêkêŋ aêac tec tatu ênê gêŋ. Aêac tatu ênê lau to toŋ, taŋ eŋ gejob naŋ.
4 Awê asô ênê sacgêdô ana todaŋge ma asô ênê lôm dabuŋ ŋamalacluŋ toôndugeŋ.
Anam daŋge eŋ to awem êôc ênê ŋaê.
5 Gebe Apômtau eŋ ŋac gabêjam, ênê moasiŋ oc ênêc teŋgeŋ
ma ênê biŋ ŋaŋêŋ ênêc teŋgeŋ to teŋgeŋ.
*
* 100:5 Pesalem daŋgeŋa teŋ.